আজ চতুর্থীতেই করবেন পুজোর উদ্বোধন, কালীঘাটেও যাবেন স্বরাষ্ট্রমন্ত্রী

ওয়েব ডেস্ক: উৎসবে শামিল হতে বঙ্গে স্বরাষ্ট্রমন্ত্রী। পুজো উদ্বোধন করতে শহরে আগমন স্বরাষ্ট্রমন্ত্রী অমিত শাহের (Amit Shah)। আজ শুক্রবার সন্তোষ মিত্র স্কোয়‍্যারের (Santosh Mitra Sqaure) পুজো উদ্বোধন করবেন শাহ। কালীঘাট মন্দিরে (alighat Temple) পুজো দেবেন স্বরাষ্ট্রমন্ত্রী। একইসঙ্গে EZCC-এর পুজোরও উদ্বোধন করবেন শাহ। সফরসঙ্গী হিসেবে থাকবেন কেন্দ্রীয় মন্ত্রী সুকান্ত মজুমদার (Sukanta Majumder)।

উল্লেখ্য, মহালয়ার (Mahalaya) পরেই পুজো উদ্বোধনে (Opening Durga Puja) বাংলায় আসার কথা ছিল স্বরাষ্ট্রমন্ত্রীর অমিত শাহের (Amit Shah)। কথা ছিল শহরের ৩টি পুজো উদ্বোধনের। কিন্তু পরবর্তীতে সেই সফরসূচিতে বদল হয়। শেষমেশ বৃহস্পতিবার রাতেই কলকাতায় পা রাখেন শাহ। শুক্রবার দুটি পুজো উদ্বোধন করবেন তিনি। তবে তার আগে বিজেপির রাজ‍্য নেতৃত্বকে নিয়ে বৈঠকে বসবেন মন্ত্রী।

আরও পড়ুন: চতুর্থীর সকালে আগমনীর আকাশ, তবে বেলা বাড়তেই কি ফের বৃষ্টির দাপট?

শুক্রবার শাহের পুজো উদ্বোধনের তালিকা থেকে বাদ দেওয়া হয়েছে দক্ষিণ কলকাতার সেবক সঙ্ঘের পুজোকে। শুক্রবার তিনটির বদলে, দুটি পুজো উদ্বোধন করবেন তিনি। আজ সকাল ১০টা ৩০ নাগাদ বিজেপি কাউন্সিলর সজল ঘোষের পুজো সন্তোষ মিত্র স্কোয়‍্যারের পুজোর উদ্বোধনে যাবেন শাহ। অপারেশন সিঁদুরের সাফল্য তুলে ধরতে সন্তোষ মিত্র স্কোয়‍্যারের পুজোর থিম এবছর এটাই। এক ফাঁকে কালীঘাট মন্দিরে পুজো দিতে যাবেন স্বরাষ্ট্রমন্ত্রী। তারপরেই তিনি পৌঁছে যাবেন EZCC-এর পুজোরও উদ্বোধনে। এই পুজোর উদ্যোক্তা রুদ্রনীল ঘোষ, দীপ্তিমান বসুদের মতো বিজেপি নেতারা। সফরসঙ্গী হিসেবে থাকবেন কেন্দ্রীয় মন্ত্রী সুকান্ত মজুমদার। তবে শুধু পুজো উদ্বোধন নয়, তার আগে সকাল ১০টায় বিজেপির রাজ‍্য নেতৃত্বকে নিয়ে বৈঠকে বসবেন মন্ত্রী।

দেখুন অন্য খবর